সুপ্রিম কোর্টের যে রেজিস্ট্রার জেনারেল সৈয়দ আমিনুল ইসলাম ওই বিবৃতিতে স্বাক্ষর করেছিলেন, রোববার তাকে ন্যূনতম মজুরি বোর্ডের চেয়ারম্যানের পদে বদলি করা হয়েছে। বদলি করা হয়েছে প্রধান বিচারপতির একান্ত সচিব আনিসুর রহমান, সুপ্রিম কোর্টের অতিরিক্ত রেজিস্ট্রার অরুনাভ চক্রবর্তীকেও। এই সব গুরুত্বপূর্ণ পদে রোববার নতুন কাউকে নিয়োগ না করায় আইন মন্ত্রক যে খুবই তড়িঘড়ি বদলির সিদ্ধান্ত নিয়েছে, তা স্পষ্ট হয়েছে। আইনমন্ত্রী আনিসুল হক রোববার সংবাদ সম্মেলন করলেও সুপ্রিম কোর্টের বে-নজির বিবৃতি প্রকাশ নিয়ে কোনো মন্তব্য করতে অস্বীকার করেছেন। রাজনৈতিক সূত্রের খবর, সরকার ও শাসক দলের কোনো নেতা-মন্ত্রীকেও এ বিষয়ে মন্তব্য না করার নির্দেশ দেয়া হয়েছে। কোনো অগণতান্ত্রিক শক্তি যাতে এই সংঘাতের সুযোগ নিতে না পারে, হাসিনা সরকার এখন সেটাই নিশ্চিত করতে চাইছে।